wannaphong/clean_thaiwikipedia huggingface dataset:
# เบรกอิต/เก็ดมายเซลฟ์แบ็ก
เบรกอิต/เก็ดมายเซลฟ์แบ็ก  เป็นซิงเกิลที่ 36 ของนามิเอะ อามุโระ  วางจำหน่ายในรูปแบบซีดี  และซีดี+ดีวีดี  โดยวางจำหน่ายที่ประเทศญี่ปุ่นวันที่ 28 กรกฎาคม พ.ศ. 2553  เป็นระยะเวลา 1 ปีกับอีก 4 เดือนหลังจากซิงเกิลล่าสุด "WILD / Dr." และ 8 เดือนหลังจากอัลบั้มล่าสุด "PAST < FUTURE" วางจำหน่าย  

เพลง "Break It" เป็นเพลงประกอบโฆษณาเครื่องดื่มโค้กซีโร่  และเพลง "Get Myself Back" เพลงประกอบโฆษณา Recochoku

มิวสิกวิดีโอเพลง "Get Myself Back" เป็นมิวสิกวิดีโอเพลงแรกของนามิเอะ อามุโระที่ถ่ายทำที่จังหวัดโอะกินะวะที่เป็นบ้านเกิดของเธอเอง http://www.oricon.co.jp/news/music/77947/
รายชื่อเพลง
 Break It 
 Get Myself Back
 Break It  (Instrumental)
 Get Myself Back (Instrumental)
มิวสิกวิดีโอ
 Break It (Music Video)
 Get Myself Back (Music Video)
 Break It (Making Video)
 Get Myself Back (Making Video)
การแสดงสด
 26 กรกฎาคม พ.ศ. 2553 - HEY! HEY! HEY! - Get Myself Back
 30 กรกฎาคม พ.ศ. 2553 - HAPPY MUSIC - Get Myself Back
 30 กรกฎาคม พ.ศ. 2553 - MUSIC STATION - Get Myself Back
 31 กรกฎาคม พ.ศ. 2553 - MUSIC FAIR - Break It
 31 กรกฎาคม พ.ศ. 2553 - CDTV - Break It
 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต28 กรกฎาคม 2010Oricon Daily Singles Chart#222,14128 กรกฎาคม 2010Oricon Weekly Singles Chart#358,55785,21912 สัปดาห์28 กรกฎาคม 2010Oricon Monthly Singles Chart#1258,55785,21928 กรกฎาคม 2010Oricon Yearly Singles Chart#8085,21985,219

 ข้อมูลเพิ่มเติม
# ยูอิ คาวามูระ
ยูอิ คาวามูระ  คือ อดีตไอดอลญี่ปุ่นและนักแสดง สังกัด"Production Ogi agency" และเป็นอดีตสมาชิกรุ่นที่สอง ของวง"ไอดอลลิ่ง!!!" หมายเลขประจำตัวคือ 12

ประวัติการทำงาน
ยูอิ คาวามูระ เริ่มต้นการทำงานด้วยการเป็นจูเนียร์ ไอดอล ในปีพ.ศ. 2544 และหลังจากนั้น ปีพ.ศ. 2547 เธอก็ได้เข้าสังกัด coneconeco ซึ่งเป็นกลุ่มไอดอล ของจังหวัดชิซูโอกะ บ้านเกิดของเธอ

และในปี พ.ศ. 2549 เธอยังได้ร่วมสมัครโครงการคัดเลือกสมาชิก"แฮปปี 8 คิ ออดิชัน"ของกลุ่มนักร้องมอร์นิงมูซูเมะ อีกด้วย 

หลังจากนั้น เธอก็เข้ามาเป็นสมาชิกรุ่นที่สอง ของวง ไอดอลลิ่ง!!! เมื่อเดือน เมษายน ปี พ.ศ. 2551 
ผลงานแรกที่เธอได้ร่วมร้องกับเพื่อนๆ คือ ผลงานซิงเกิลที่ 3 "โคคุฮาคุ"

ในช่วงเดือนธันวาคม ปีพ.ศ. 2551 ไอดอลลิ่ง!!!ได้มีการแบ่งกลุ่มย่อย 4 กลุ่ม เธอได้รับเลือกให้ไปอยู่กลุ่ม "คยุนคยุน ไอดอลลิ่ง!!!" และได้ออกผลงานซิงเกิลที่ 6 "เบตา นะ ชิทสึเรน ชิบุย่า นิ ฟุรุ ยูกิ"

ในช่วงเดือนธันวาคม ปีพ.ศ. 2552 ไอดอลลิ่ง!!!ได้มีการแบ่งกลุ่มย่อย 2 กลุ่ม เธอได้รับเลือกให้ไปอยู่กลุ่ม "โทกิเมกิ ไอดอลลิ่ง!!!" และได้ออกผลงานซิงเกิลที่ 9 "เทโนะ ฮิระ โนะ ยูกิ"

ปัจจุบันยูอิได้ลาออกจากวงแล้วและอำลาวงการแล้ว

ผลงาน
รายการทีวี
 Idoling!!! (เมษายน 2008 - ปัจจุบัน)
 Idoling!!! Niki (เมษายน 2008 - ปัจจุบัน)

ละคร
 Tokyo DOGS (ตอนที่ 2) (26 ตุลาคม 2009,Fuji TV)
# โครงสร้างพื้นฐาน
โครงสร้างพื้นฐาน  เป็นโครงสร้างทางกายภาพและโครงสร้างหลักของหน่วยงานสำหรับใช้งานภายในชุมชนInfrastructure, Online Compact Oxford English Dictionary, http://www.askoxford.com/concise_oed/infrastructure  (accessed January 17, 2009) หรือใช้บริการตามความจำเป็นเพื่อรูปแบบทางเศรษฐศาสตร์

 ความหมาย 
คำว่า โครงสร้างพื้นฐาน มักถูกใช้ในความหมายที่รองรับการใช้งานของประชาชน เช่น ถนน ระบบประปา ระบบน้ำทิ้ง ระบบไฟฟ้า และ ระบบสื่อสาร โดยในหลายครั้ง โครงสร้างพื้นฐานถูกสร้างขึ้นเพื่อตอบสนองอุตสาหกรรมเพื่อผลิตสินค้าหรือบริการ นอกจากนี้คำว่าโครงสร้างพื้นฐานบางครั้งยังกล่าวถึงระบบพื้นฐานที่ตอบสนองประชาชนเช่น โรงพยาบาล หรือ โรงเรียนInfrastructure, American Heritage Dictionary of the English Language, http://education.yahoo.com/reference/dictionary/entry/infrastructure  (accessed January 17, 2009) ในทางการทหาร คำว่าโครงสร้างพื้นฐานกล่าวถึงอาคารหรือการส่วนที่เตรียมใช้ในการสู้รบและปฏิบัติการทางการทหารInfrastructure, JP1-02, Department of Defense Dictionary of Military and Associated Terms, p. 260, 12 April 2001 (rev. 31 August 2005) http://www.dtic.mil/cgi-bin/GetTRDoc?AD=ADA439918&Location=U2&doc=GetTRDoc.pdf(accessed  January 17, 2009)

 ชนิดของโครงสร้างพื้นฐาน 
thumb|ระบบรถไฟในชิคาโก

ระบบโครงสร้างพื้นฐานกล่าวถึงในความหมายทั่วไป หมายถึงระบบที่ใช้ในการเคลื่อนย้าย ระบบพลังงาน ระบบข้อมูล

 ระบบคมนาคม 
 ถนน และทางหลวง รวมถึงโครงสร้างที่เกี่ยวข้องเช่น สะพาน อุโมงค์ ท่อระบายน้ำ กำแพงกันดิน ป้ายบอกทาง ไฟถนน ไฟจราจร ทางเท้า
 ระบบขนส่งทางราง รวมถึง รถไฟ รางรถไฟ สถานีรถไฟ
 คลอง
 ท่าเรือ และ ประภาคาร
 สนามบิน รวมถึงระบบจราจรของเครื่องบิน 
 ระบบขนส่งมวลชน รวมถึง รถเมล์ รถราง รถเมล์ด่วนพิเศษ
 เรือเมล์

 ระบบพลังงาน 
 โรงงานไฟฟ้า 
 แก๊สธรรมชาติ
 ปิโตรเลียม
 ถ่านหิน

 ระบบการจัดการน้ำ 
 ระบบประปา
 ระบบป้องกันน้ำท่วม รวมถึง เขื่อน ฝาย
 ระบบบำบัดน้ำเสีย
 ท่อระบายน้ำ
 ระบบการส่งน้ำ เช่น คลองชลประทาน

 ระบบสื่อสาร 
 ไปรษณีย์
 เครือข่ายโทรศัพท์
 เครือข่ายโทรศัพท์มือถือ
 สถานีโทรทัศน์ และ สถานีวิทยุ
 เคเบิลทีวี
 อินเทอร์เน็ต
 ดาวเทียม

 ระบบกำจัดขยะ 
 ระบบบำบัดขยะ
 ระบบบำบัดน้ำเสีย
 โรงงานรีไซเคิล
# ไวโอลินคอนแชร์โต ในบันไดเสียง ดี เมเจอร์
ไวโอลินคอนแชร์โต ในบันไดเสียง ดี เมเจอร์ (Violin Concerto in D major) สามารถหมายถึง
 ไวโอลินคอนแชร์โต (เบโทเฟน) โอปุสที่ 61
 ไวโอลินคอนแชร์โต (บราห์มส) โอปุสที่ 77
 ไวโอลินคอนแชร์โต (ไชคอฟสกี) โอปุสที่ 35
 ไวโอลินคอนแชร์โตหมายเลข 2 (โมซาร์ท)
 ไวโอลินคอนแชร์โตหมายเลข 4 (โมซาร์ท)
 ไวโอลินคอนแชร์โตหมายเลข 1 (ปากานินี) โอปุสที่ 6
 ไวโอลินคอนแชร์โตหมายเลข 1 (โปรโกเฟียฟ) โอปุสที่ 19
# ไวโอลินคอนแชร์โต (ไชคอฟสกี)
thumb|บรอดสกี
ไวโอลินคอนแชร์โต ในบันไดเสียง ดี เมเจอร์  ผลงานประพันธ์ของปิออตร์ อิลิช ไชคอฟสกีในปี ค.ศ. 1878 เป็นคอนแชร์โตสำหรับไวโอลินชิ้นหนึ่งที่ได้รับความนิยมที่สุด และเป็นที่ยอมรับในหมู่นักดนตรีว่าเป็นงานชิ้นหนึ่งที่เล่นยากที่สุด

ไชคอฟสกีประพันธ์คอนแชร์โตชิ้นนี้ที่บ้านพักริมทะเลสาบเจนีวาในสวิตเซอร์แลนด์ ในช่วงที่กำลังพักผ่อนหลังความล้มเหลวในชีวิตแต่งงาน โดยแต่งร่วมกับนักไวโอลินชาวเยอรมันชื่อ โยซิฟ โกเต็ค Brown, David, Tchaikovsky: The Crisis Years, 1874–1878, (New York: W.W. Norton & Company, 1983). ISBN 0-393-01707-9.

เดิมไชคอฟสกีตั้งใจจะให้คอนแชร์โตชุดนี้ออกแสดงครั้งแรกในเดือนมีนาคม ค.ศ. 1879 โดยให้ลีโอโปลด์ อาวเออร์ (1845 - 1930) นักไวโอลินมือหนึ่งชาวฮังการีของ St. Petersburg Imperial Theatres เป็นผู้บรรเลง แต่เอาเออร์ได้ปฏิเสธว่าไม่สามารถเล่นได้ Papers of Adolph Brodsky, violinist and Principal of the Royal Manchester College of Music; 1862-1950s ทำให้การแสดงครั้งนี้ต้องยกเลิกไป  ไชคอฟสกีได้ให้อดอล์ฟ บรอดสกี (1851 - 1929) นักไวโอลินชาวรัสเซียเป็นผู้รับหน้าที่นี้แทน http://www.mvdaily.com/articles/2000/06/bwhappy.htm ในการแสดงรอบปฐมทัศน์เมื่อวันที่ 4 ธันวาคม ค.ศ. 1881 ที่เวียนนา 

คอนแชร์โตชิ้นนี้แบ่งเป็น 3 มูฟเมนต์ ใช้เวลาประมาณ 35 นาที
 I. Allegro moderato (D major)
 II. Canzonetta: Andante (G minor)
 III. Finale: Allegro vivacissimo (D major)
# พระเจ้าวอนจงแห่งโครยอ
พระเจ้าวอนจงแห่งโครยอ  5 เมษายน ค.ศ. 1219 - 23 กรกฎาคม ค.ศ. 1274) จักรพรรดิองค์ที่ 24 และองค์สุดท้ายแห่งราชวงศ์โครยอ (ค.ศ. 1259 - ค.ศ. 1274) 

พระเจ้าวอนจงประสูติเมื่อค.ศ. 1219 พระนามว่า วังจอน (왕전, 王倎) เป็นพระโอรสของพระเจ้าโคจงและพระมเหสีอินฮเยตระกูลยู ในค.ศ. 1259 พระเจ้าโคจงพระราชบิดาได้ยอมจำนนและให้โครยอเป็นเมืองขึ้นของมองโกล องค์ชายรัชทายาทวังจอนถึงถูกส่งไปยังเมืองคาราโครุม (Karakorum) เพื่อเป็นองค์ประกัน แต่ทว่าพระเจ้าโคจงพระราชบิดาได้สวรรคตในปีเดียวกันนั้น องค์ชายวังจอนจึงกลับมาเกาหลีเพื่อขึ้นครองราชสมบัติเป็นพระเจ้าวอนจง

ขุนนางฝ่ายทหารชื่ออิมยอน (임연, 林衍) ไม่พอใจที่พระเจ้าวอนจงทรงมีนโยบายเป็นมิตรกับมองโกลhttp://www.koreanhistoryproject.org/Ket/C06/E0605.htm จึงก่อการกบฏยึดอำนาจจากพระเจ้าวอนจงในค.ศ. 1269 อิมยอนพยายามจะลดอิทธิพลของมองโกลไปจากราชสำนักโครยอ แต่เสียชีวิตไปเสียก่อนในค.ศ. 1270 บุตรชายคืออิมยูมู (임유무, 林惟茂) จึงขึ้นมามีอำนาจแทนบิดา องค์ชายรัชทายาทซึ่งอยู่ที่เมืองปักกิ่งได้ขอให้กุบไลข่าน (Kublai Khan) ส่งทัพมาปราบกบฏในปีเดียวกัน อิมยูมูถูกสังหารในการรบ 

ในค.ศ. 1270 พระเจ้าวอนจงยอมให้อาณาจักรโครยอตกเป็นเมืองขึ้นของมองโกลอย่างเป็นทางการ โดยทำตามข้อเรียกร้องของกุบไลข่านโดยการย้ายเมืองหลวงกลับแคซอง ยกมณฑลทงนยอง (동녕부, 東寧府) ให้มองโกล และยุบซัมบยอลโช (삼별초, 三別抄) ซึ่งเป็นหน่วยงานทหารที่สำคัญในสมัยเผด็จการทหาร ทำให้ทหารในซัมบยอลโช นำโดยแพจุงซุน (배중손, 裵仲孫) ก่อการกบฏขัดขวางมิให้พระเจ้าวอนจงเสด็จไปยังเมืองแคซอง เรียกว่า กบฏซัมบยอลโช เป็นโจรสลัดปล้นสะดมเมืองท่าต่างๆ มีฐานที่มั่นอยู่ที่เกาะทัมนา (탐라, 耽羅) กุบไลข่านจึงส่งทัพมองโกลเข้ามาปราบกบฏซัมบยอลโชที่เกาะทัมนาจนราบคาบในค.ศ. 1272

ในค.ศ. 1271 กุบไลข่านตั้งราชวงศ์หยวน เป็นพระจักรพรรดิหยวนซื่อจู พระจักรพรรดิสถาปนาพระเจ้าวอนจงเป็น พระเจ้าชุงกยอง (충경왕, 忠敬王) เป็นกษัตริย์ประเทศราชของราชวงศ์หยวน และในค.ศ. 1274 พระเจ้าวอนจงได้สู่ขอพระธิดาของพระจักรพรรดิหยวนซื่อจูพระนามว่า Khutugh beki มาอภิเษกกับองค์ชายรัชทายาทวังชิม (왕심, 王諶 ภายหลังเป็นพระเจ้าชุงยอล) พระเจ้าวอนจงสวรรคตในค.ศ. 1274 เป็นกษัตริย์ราชวงศ์โครยอองค์สุดท้ายที่มีพระนามที่พระสุสาน พระโอรสองค์ชายรัชทายาทที่อยู่เมืองปักกิ่งกลับมาชึ้นครองราชย์เป็น พระเจ้าชุงยอล (충렬왕, 忠烈王)

 พระราชวงศ์ 
พระราชบิดา พระเจ้าโคจงแห่งโครยอ (고종)
พระราชมารดา สมเด็จพระราชินีอันฮเย ตระกูล ยู 안혜왕후 유씨(安惠王后 柳氏)

พระมเหสี
สมเด็จพระราชินีจองซอน ตระกูล คิม 정순왕후 김씨(靜順王后)

พระสนม
พระสนมคยองชาง ตระกูล ยู  경창궁주 유씨 (慶昌宮主)

พระราชโอรส
องค์ชายชองรยอล (충렬왕) พระราชโอรสของสมเด็จพระราชินีจองซอน ตระกูล คิม 
องค์ชายซิยางฮู  시양후 태(始陽侯 珆)  พระราชโอรสของสมเด็จพระราชินีคยองชาง ตระกูล ยู
องค์ชายซุนยาง 순양공 종(順安公 悰)  พระราชโอรสของสมเด็จพระราชินีคยองชาง ตระกูล ยู

พระราชธิดา
องค์หญิงคยองอัน  경안궁주 (慶安宮主) พระราชธิดาของสมเด็จพระราชินีคยองชาง ตระกูล ยู
องค์หญิงฮัมนยอง  함녕궁주 (咸寧宮主) พระราชธิดาของสมเด็จพระราชินีคยองชาง ตระกูล ยู

<references>
# เจนนิเฟอร์ เลิฟ ฮิววิต
เจนนิเฟอร์ เลิฟ ฮิววิต  เกิดเมื่อวันที่ 21 กุมภาพันธ์ ค.ศ. 1979 เป็นนักแสดงชาวอเมริกัน ผู้กำกับละครโทรทัศน์ นักพากย์เสียง นักร้อง-นักแต่งเพลง นักเขียน และโปรดิวเซอร์โทรทัศน์และภาพยนตร์ ฮิววิตเริ่มต้นอาชีพการแสดงตั้งแต่ยังเด้ก โดยปรากฏตัวในโฆษณาทางโทรทัศน์และซีรีส์ทางช่องดิสนีย์เรื่อง Kids Incorporated เธอมีชื่อเสียงในวัฒนธรรมวัยรุ่น จากบทบาทในซีรีส์ทางช่องฟอกซ์เรื่อง Party of Fiveในบทซาราห์ รีฟส์ และจากภาพยนตร์ I Know What You Did Last Summer และ ภาคต่อ ในบทจูลี เจมส์

ในฐานะนักร้อง เธอเซ็นสัญญากับค่ายแอตแลนติกและไจฟ์"Jennifer Love Hewitt on MSN music" . music.msn.com. Retrieved on October 2, 2008 เธอเป็นที่รู้จักในผลงานเพลงป็อป มีซิงเกิลที่ประสบความสำเร็จบนบิลบอร์ดฮอต 100 ในปี ค.ศ. 1999 กับเพลง "How Do I Deal" อันดับสูงสุดที่อันดับ 59"I Still Know What You Did Last Summer". allmusic.com. Retrieved on May 15, 2009 นอกจากนั้นแล้วเธอยังมีผลงานเพลงในเพลงประกอบภาพยนตร์

ฮิววิตเป็นที่สนใจกับสื่อตลอดอาชีพของเธอ เธอติดอยู่ในรายชื่อของนิตยสารแม็กซิม ในเรื่อง ผู้หญิงที่เซ็กซี่ที่สุดในโลก ในปี 1999'Maxim' magazine. amazon.com. November 1999. Retrieved on October 2, 2008 และทีวีไกด์ยังให้เธอเป็นผู้หญิงที่เซ็กซี่ที่สุดบนโทรทัศน์ในปี 2008"TV's Sexiest Stars". tvguide.com. May 3, 2008. Retrieved on October 2, 2008  

นอกจากการแสดงแล้ว ฮิววิตยังรับบทเป็นโปรดิวเซอร์ในภาพยนตร์บางเรื่องและผลงานรายการโทรทัศน์บางรายการ"Jennifer Love Hewitt Credits". tvguide.com. Retrieved on October 2, 2008 จนในเดือนพฤษภาคม 2010 เธอแสดงในรายการทางช่องซีบีเอส เรื่อง Ghost Whisperer รับบทเป็นเมลินดา กอร์ดอน หญิงที่สามารถติดต่อกับผีได้ เธอได้รับรางวัลแซตเทิร์นในปี 2007 และ 2008 ในสาขานักแสดงนำหญิงยอดเยี่ยมทางโทรทัศน์
# โรงเรียนประถมศึกษาโซกะโตเกียว
โรงเรียนประถมศึกษาโซกะโตเกียว (Tokyo Soka Elementary School) เป็นโรงเรียนตั้งอยู่ในโคดาอิระ กรุงโตเกียว อยู่ในการดูแลของสมาคมสร้างคุณค่า 

ประวัติ
พ.ศ. 2521 ก่อตั้งโรงเรียนประถมโซคา โตเกียว
พ.ศ. 2548 ปรับปรุง ขยายโรงเรียน
พ.ศ. 2550 ปรับปรุงโรงเรียน

ชมรม
ชมรมบาสเกตบอล
ชมรมฟุตบอล
ชมรมศิลปะ

ความสำคัญ
เป็นโรงเรียนที่จัดการสอนด้านพัฒนามนุษยนิยม ของสมาคมสร้างคุณค่า

โรงเรียนในสังกัดของสมาคมสร้างคุณค่า
โรงเรียนมัธยมโซคา โตเกียว
โรงเรียนมัธยมโซคา คันไซ
โรงเรียนประถมโซคา คันไซ
โรงเรียนอนุบาลโซคา ซัปโปโร

 แหล่งข้อมูลอื่น 
เว็บไซต์อย่างเป็นทางการของโรงเรียนประถมโซคา โตเกียว
# สมาคมสร้างคุณค่าเพื่อการศึกษา
สมาคมสร้างคุณค่าเพื่อการศึกษา เป็นสมาคมในสมาคมสร้างคุณค่า ก่อตั้งขึ้นโดย ดร.ไดซาขุ อิเคดะ นายกสมาคมโซคา งัคไก(ขณะนั้น) ก่อตั้งโดยมีวัตถุประสงค์เพื่อการศึกษา โดยการสร้างโรงเรียนของสมาคมขึ้น ส่งเสริมรากฐานการศึกษาที่มั่นคง

ผู้บริหาร
ฮาเซะกาว่า ชิกิโอะ (ผู้อำนวยการสมาคมสร้างคุณค่าฝ่ายมหาวิทยาลัย)
ทาคาชิโร่ อิเคดะ (เลขานุการสมาคม)

โรงเรียนที่สมาคมสร้างคุณค่าเพื่อการศึกษาจัดตั้ง
ในโตเกียว ได้แก่
โรงเรียนประถมโซคา โตเกียว
โรงเรียนมัธยมโซคา โตเกียว
ในคันไซ ได้แก่
โรงเรียนประถมโซคา คันไซ
โรงเรียนมัธยมโซคา คันไซ
ที่อื่นๆ ได้แก่
โรงเรียนอนุบาลโซคา ซัปโปโร
ในต่างประเทศ ได้แก่
โรงเรียนอนุบาลโซคา บราซิล

ประวัติ
พ.ศ. 2511 ก่อตั้งสมาคมสร้างคุณค่าเพื่อการศึกษา และ โรงเรียนมัธยมโซคา โตเกียว(ชาย)ขึ้น
พ.ศ. 2514 เป็นสหศึกษา
พ.ศ. 2517 ก่อตั้งโรงเรียนอนุบาลโซคา ซัปโปโร
พ.ศ. 2519 ก่อตั้งโรงเรียนประถมโซคา โตเกียว
พ.ศ. 2523 ก่อตั้งโรงเรียนประถมโซคา คันไซ

สัญลักษณ์
thumb|ธงไตรรงค์(ข้างในเป็นปีกนก)
สัญลักษณ์ของสมาคมสร้างคุณค่าเพื่อการศึกษาเป็นธงไตรรงค์ของสมาคมสร้างคุณค่าข้างในมีรูปปีกนกหมายถึงอนาคตที่สดใส
# อัลเบร์โต กอนตาดอร์
อัลเบร์โต กอนตาดอร์ เบลัสโก  เกิดเมื่อวันที่ 6 ธันวาคม ค.ศ. 1982 เป็นนักแข่งขันจักรยาน ทีมทิงก์ออฟ-ซาโซ่ ของยูซีไอโปรทัวร์ เขาเป็น 1 ใน นักแข่งขันจักรยานทั้งหมด 6 คนในประวัติศาสตร์ที่ชนะการแข่งขันทั้ง 3 ของแกรนด์ทัวร์ และเป็นชาวสเปนคนแรกที่ชนะการแข่งขันทั้ง 3 ของแกรนด์ทัวร์ เขาเป็นผู้ชนะการแข่งขันตูร์เดอฟรองซ์ 2007 กับทีมดิสคัฟเวอรีแชนเนล , จีโรดีตาเลีย 2008, วูเอลตาอาเอสปันญา 2008 และ ตูร์เดอฟรองซ์ 2009 กับทีมสโมสรจักรยานอัสตานา เขายังเป็นผู้ชนะการแข่งขันตูร์เดอฟรองซ์ 2010 กับทีมดังกล่าว และ จีโรดีตาเลีย 2011 กับทีมซาโซ่ แบงก์-ซันการ์ด ก่อนที่จะถูกยึดแชมป์ และห้ามเข้าร่วมการแข่งขันใด ๆ หลังจากถูกตรวจพบว่าใช้สารกระตุ้น เมื่อโทษการห้ามเข้าร่วมการแข่งขันใด ๆ สิ้นสุดลง กอนตาดอร์ได้กลับมาเป็นผู้ชนะการแข่งขันวูเอลตาอาเอสปันญา 2012 , 2014 และ จีโรดีตาเลีย 2015
thumb|กอนตาดอร์ในปี 2010

thumbnail|left|กอนตาดอร์ขณะลงแข่งรายการ Critérium du Dauphiné ปี 2014

thumbnail|right|กอนตาดอร์ขณะลงแข่งรายการจีโรดีตาเลีย 2015

 สถิติรายการใหญ่ 

Grand Tour2005200620072008200920102011201220132014201520px|link=General classification in the Giro d'Italia|alt=Pink jersey Giro d'Italia––– 1––  1 ––– 120px|link=General classification in the Tour de France|alt=Yellow jersey Tour de France31– 1– 1  1   5 –4WD20px|link=General classification in the Vuelta a España|alt=golden jersey Vuelta a España––– 1––– 1– 1
Voided results = struck through

 สถิติรายการอื่น ๆ  
Race200420052006200720082009201020112012201320142015 Paris–Nice2615241 –41 – – – – – Tirreno–Adriatico – – – – – – – – –315 Volta a Catalunya – – – – – – – 1  – –2 4 Tour of the Basque Country –351411 – – –51 – Tour de Romandie –42 – – – – – – – – – Critérium du Dauphiné –DNF –6 –32 – –102 – Tour de Suisse – –22 – – – – – – – – –
# ณพสิทธิ์ เที่ยงธรรม
ณพสิทธิ์ เที่ยงธรรม (ชื่อเล่น: เป็ป) เกิดเมื่อวันที่ 25 สิงหาคม พ.ศ. 2508 เป็นบุตรชายคนโตในบรรดาลูก ๆ ทั้ง 3 คนของ พลโทเจริญศักดิ์ เที่ยงธรรม อดีตนายทหาร นักธุรกิจและประธานชมรมคนรู้ทันทักษิณ กับ นางอรวรรณ เที่ยงธรรม (สกุลเดิม โพธิรัตนังกูร)

จบการศึกษาประถมศึกษา 1-5 โรงเรียนกรุงเทพคริสเตียนวิทยาลัย, ชีม สคูล นิวเบอร์รี่ เบิร์กไชร์ ประเทศอังกฤษ, ปริญญาตรี เดอะ ซิทาเดล วิทยาลัยทหารแห่ง เซาธ์แคลิฟอร์เนีย วิชาเอกภาษาฝรั่งเศส, วิชาโทบริหารธุรกิจ สถาบันทหารฟอร์ก ยูเนียน รัฐเวอร์จิเนีย ประเทศสหรัฐอเมริกาประวัติจากไทยรัฐ

ทำงานเป็นผู้บริหารของหลายบริษัท ก่อนจะเข้าสู่วงการบันเทิงด้วยการเป็นนักแสดงประกอบในละครโทรทัศน์หลายเรื่อง เช่น กษัตริยา ทางช่อง 5 ในปี พ.ศ. 2546-พ.ศ. 2547 และ ลอดลายมังกร ทางช่องเดียวกัน ในปี พ.ศ. 2549 รวมทั้งงานพิธีกรในรายการโทรทัศน์ต่าง ๆ  ก่อนจะมารับบทนำอย่างเต็มตัวในเรื่อง โลกคู่ของใหม่ ทางช่อง 9 คู่กับ  พิจิตรา สิริเวชชะพันธ์  เป๊ป - ณพสิทธิ์ ติดใจงานละครจากสนุกดอตคอม

นอกจากนี้แล้ว ยังเป็นข้าราชบริพารและผู้ตามเสด็จทูลกระหม่อมหญิงอุบลรัตนราชกัญญา สิริวัฒนาพรรณวดี ในการประกอบพระกรณียกิจต่าง ๆ ด้วย

 ประวัติการทำงาน 
 กรรมการผู้จัดการ บริษัท Thai Button Industry and Knitting
 Managging Director LOT24 Thai Restaurant
 Managging Director Body System Sports Center
 ผู้บริหารโรงแรมเดอะ ลาภา หัวหิน
 บริษัท ณวลาร์ท เอ็นเตอร์เทนเมนต์ จำกัด และบริษัท ณวลาร์ท นิมิต จำกัด

 ผลงาน 
 ผลงานการแสดงละคร 
 ดาวหลงฟ้า ภูผาสีเงิน (2544) รับบท ร.ต.ท ชัยชนะ
 สุสานคนเป็น (2545)
 กษัตริยา - มหาราชกู้แผ่นดิน (2546) รับบท พระเจ้านรธาเมงสอ
 เทพบุตรในฝัน (2547) รับบท ประกอบ
 เล็กใหญ่ไม่เกี่ยวขอเอี่ยวด้วยคน (2547)
 วัยซนคนมหัศจรรย์ ตอน (2548)รับบท ไกรทอง (รับเชิญ)
 นรสิงห์ (2549)
 ลอดลายมังกร (2549)
 อนันตาลัย (2549)
 โลกคู่ใหม่ 
 เพลงดินกลิ่นดาว (2551)
 รายากูนิง (2551)
 รักซ่อนรส (2553)
 สาวน้อยมหัศจรรย์ wonder G (2553)
 มาลัยสามชาย (2553) รับบท คุณอรรถ พลาธร
 นางฟ้ากับมาเฟีย (2554) บทรับเชิญ
 เทพธิดาปลาร้าไห 2 (2554) รับบท อรรถพร (รับเชิญ)
 มณีแดนสรวง (2555) รับบท ผู้การดำเกิง
 รากบุญ(2555) รับบท ชัยยุทธ(รับเชิญ)
 สามี (2556) รับบท กอบกู้(รับเชิญ)
 ก๊วนคานทองกับแก๊งพ่อปลาไหล (2557) รับบท เสี่ยพิภพ
 ร้ายรักพยัคฆ์กังฟู (2557) รับบท เจ้าสัวเพ้ง
 มนต์เจตภูต (2557) รับบท
 วัยแสบสาแหรกขาด (2559) รับบท ชัยภูมิ
 Angel Destiny อุบัติรักเทวา (2559) รับบท
 เราเกิดในรัชกาลที่ ๙ เดอะซีรีส์ (2559) รับบท
 ด้วยแรงอธิษฐาน (2561) รับบท
 That’s My Candy นายแคนดี้ของฉัน (2565) รับบท เทวดา (รับเชิญ)
 รักร้ายนายเสพติด รับบท หาญชัย ปั่นจาก

 ผลงานในฐานะผู้จัด 
 หนังดังสุดสัปดาห์ คฤหาสน์ผีเฮี้ยน ช่อง 3
 หนังดังสุดสัปดาห์ ศึกสองนางพญา ช่อง 3
 หนังดังสุดสัปดาห์ สายสืบบอยแบนด์ ช่อง 3
 รายการ แจ๋วแหวว ช่อง 5
 โฆษณา www.thaiengink.com ชุดบางระจัน
 รายการ เด็กแนว ทาง โมเดิร์นไนน์ทีวี
 รายการ เด็ก(มันส์)แนว ทางโมเดิร์นทีวี 
 รายการ เติมชีวิต คิดบวก ทาง ช่อง 3
 ละคร ไฟเปลี่ยนสี (2561)
 ละคร มนต์เจตภูติ ทาง true4u
 ละคร อุบัติรักเทวา ทาง true4u
 รายการ Mystery Project อยากเชื่อต้องเห็น ทาง ช่อง 3SD
 รายการ Healthy Recipes by Nokky ทาง Mello Thailand
 ภาพยนตร์ กราวิตี้ ออฟ เลิฟ รักแท้แพ้แรงดึงดูด (2561)
 รายการ The High path สูงแค่ไหนไปให้ถึง 
 ซีรีส์ Hotel Stars สูตรรักนักการโรงแรม
# แท็บเล็ต (แก้ความกำกวม)
แท็บเล็ต  อาจหมายถึง
 แท็บเล็ตคอมพิวเตอร์ คือ คอมพิวเตอร์ที่ใช้การสั่งงานโดยการสัมผัส เช่น ไอแพด
 กราฟิกแท็บเล็ต หรือ เมาส์ปากกา เป็นอุปกรณ์คอมพิวเตอร์ใช้ในการอินพุตข้อมูล เช่นของ วาคอม
 แท็บเล็ตพีซี คือ คอมพิวเตอร์ส่วนบุคคลที่มีฟังก์ชันการสัมผัสในการสั่งงานได้
 ยาเม็ด ในความหมายทั่วๆ ไปในภาษาอังกฤษ
# เอชทีซี
เอชทีซี (HTC Corporation) (อักษรจีนตัวเต็ม: 宏達國際電子股份有限公司)  ในชื่อเดิมว่า ไฮเทคคอมพิวเตอร์ (High Tech Computer) เป็นบริษัทผลิตสมาร์ตโฟนจากไต้หวัน

ในช่วงเริ่มต้นเอชทีซีผลิตสมาร์ตโฟนให้กับวินโดวส์โมบายกับของทางไมโครซอฟท์ จนกระทั่งปี 2552 ได้เริ่มมาขยายตลาดเข้าสู่สมาร์ตโฟนระบบแอนดรอยด์ เอชทีซีเป็นหนึ่งในสมาชิกของ Open Handset Alliance กลุ่มผู้ผลิตและเครือข่ายโทรศัพท์มือถือและสมาร์ตโฟน ที่ร่วมพัฒนาระบบปฏิบัติการแอนดรอยด์ 

โทรศัพท์สมาร์ตโฟนแอนดรอยด์ตัวแรกของทางเอชทีซีคือ เอชทีซี ดรีม (ในชื่ออื่นว่า ทีโมเบิล G1) 

ในปี 2553 เอชทีซีได้ร่วมมือกับกูเกิลโดยได้ผลิตโทรศัพท์ เน็กซัสวัน (Nexus One) โดยใช้แบรนด์ของทางกูเกิลเป็นครั้งแรก
# BP (แก้ความกำกวม)
BP อาจหมายถึง
 bp เป็นหน่วยพื้นฐานของกรดนิวคลีอิกสายคู่ซึ่งประกอบด้วยลำดับนิวคลีโอเบสอันเชื่อมกับกันและกันด้วยพันธะไฮโดรเจน เป็นหน่วยโครงสร้างของเกลียวคู่กรดนิวคลีอิก 
 บีพี เป็นบริษัททางด้านพลังงานขนาดใหญ่ของโลก โดยเป็นบริษัทด้านพลังงานที่ใหญ่เป็นอันดับสามของโลก เป็นบริษัทที่มีพนักงานมากที่สุดอันดับสี่ของโลก
# ราตรีประดับดาว (แก้ความกำกวม)
ราตรีประดับดาว อาจหมายถึง
 ราตรีประดับดาว ภาพเขียนโดยฟินเซนต์ ฟัน โคค
 ราตรีประดับดาวเหนือแม่น้ำโรน ภาพเขียนโดยฟินเซนต์ ฟัน โคค
 ราตรีประดับดาว (เพลงพระราชนิพนธ์) เพลงพระราชนิพนธ์ในพระบาทสมเด็จพระปกเกล้าเจ้าอยู่หัว
 ราตรีประดับดาว (นวนิยาย) นวนิยายอิงประวัติศาสตร์ของ ว.วินิจฉัยกุล
# เดลฟี (แก้ความกำกวม)
เดลฟี หรือ เดลฟาย (Delphi) อาจหมายถึง
 เดลฟี (Delphi) สถานที่ทางโบราณคดีและเมืองในกรีซปัจจุบันทาง
 วิธีเดลฟาย (Delphi method) เทคนิคในการคาดการณ์โดยใช้ความเห็นของผู้เชี่ยวชาญ
 ภาษาอ็อบเจกต์ปาสกาล หรือ ภาษาเดลฟี (Delphi programming language) ภาษาโปรแกรมคอมพิวเตอร์
 เอมบาร์คาเดโรเดลฟี (Embarcadero Delphi) หรือในชื่อเดิมว่า บอร์แลนด์เดลฟี (Borland Delphi) เป็นไอดีอีสำหรับวินโดวส์
# ซาวด์เวฟ (ทรานส์ฟอร์มเมอร์ส)
ซาวด์เวฟ (อังกฤษ:SOUNDWAVE) เป็นชื่อตัวละครจากเรื่อง ทรานส์ฟอร์เมอร์ส (TRANSFORMERS)

ประวัติ

อนิเมะ

 ยุคG1 
 G1ซาวด์เวฟ 

 กาแล็คซี่ ฟอร์ซ 

 อะนิเมเต็ด 

 ไพรม์ 
ในภาค ทรานส์ฟอร์เมอร์ส ไพรม์ ซาวด์เวฟมีบทบาทด้านการดักฟังคลื่นสัญญาณของฝ่ายออโต้บ็อตส์ และเชี่ยวชาญด้านการแฮ็คระบบเทคโนโลยีในรูปแบบต่างๆ รวมทั้งคอยติดตามความเคลื่อนไหวของ สตาร์สครีม  และหุ่นยนต์ดีเซปติคอนส์ตัวอื่น ๆ ที่คิดทรยศต่อ เมกะทรอน ซาวด์เวฟมีบทบาทสำคัญด้านการแย่งชิงอาวุธพิเศษ นามว่า ไออาคอน (Iacon) ประเภท ระเบิดพลังคลื่นเสียง ซึ่งมีอานุภาพร้ายแรง หากใครที่ถูกยิงด้วยอาวุธนี้จะมีผลต่อระบบประสาททุกส่วนของร่างกาย ภายหลังซาวด์เวฟ ถูก แจ็ค ดาร์บี้ , มิโกะ และ ราฟ เอสกิวัล มนุษย์สามคนร่วมกันใช้อุบายหลอกล่อให้ซาวด์เวฟเปิดสะพานเชื่อมมิติฝั่งหนึ่ง และมนุษย์ทั้งสามก็เปิดสะพานเชื่อมมิติเพิ่มขึ้นอีกฝั่งหนึ่งจนระบบเกิดการสวนทาง ทำให้ซาวด์เวฟเข้าสู่แดนสนธยาและไม่สามารถกลับออกมาได้

ฉบับคนแสดง

ซาวด์เวฟในภาค ทรานส์ฟอร์เมอร์ส อภิมหาสงครามแค้น แปลงร่างเป็นยานไซเบอร์ทรอเนี่ยน โดยจะประจำอยู่บริเวณที่ไม่ไกลจากดาวเคราะห์ เพื่อส่งสัญญาณดาวเทียมและแฮ็คระบบเพื่อสอดแนมฝ่ายออโต้บ็อตส์และหน่วยเนสท์ (Nest) จนทำให้หุ่นยนต์ฝ่ายดีเซปติคอนส์ได้รู้ว่าชิ้นส่วนสะเก็ดสุดท้ายของออลสปาร์คถูกเก็บในห้องแม่เหล็กไฟฟ้า ในฐานทัพหน่วยเนสท์ หลังจากนั้นซาวด์เวฟจึงส่ง แรเวจ (Ravage) ลูกน้องของเขาไปเอาชิ้นส่วนออลสปาร์คนั้นมา แต่ทหารหน่วยเนสท์ ไปเห็นเข้าพอดี จึงระดมยิงแรเวจ ที่กำลังทำการขโมยออลสปาร์ค แต่แรเวจหนีไปได้ และชิ้นส่วนออลสปาร์คก็หายไปอีกด้วย

ต่อมาซาวด์เวฟมีหน้าที่คอยจับสัญญาณของแซม วิทวิคกี้ และพรรคพวก เพราะเมื่อศึกใหญ่ของออโต้บ็อตส์และดีเซปติคอนส์ครั้งที่แล้ว ออพติมัสถูกเมกะทรอนฆ่าตายในป่า แซมจึงพยายามช่วยออพติมัส ด้วยการตามหาเมททริกซ์แห่งจิตพลังผู้นำ (The Matrix Of Leadership) สิ่งที่ชุบชีวิตออพติมัส ไพรม์ได้ หลังจากนั้น ซาวด์เวฟหุ่นยนต์ดีเซ็ปติคอนส์ทุกตัว จึงเริ่มตามล่าแซม วิทวิคกี้ และพรรคพวกทันที  เพื่อไม่ให้แซมไปชุบชีวิต ออพติมัส ไพรม์ แต่เหล่าดีเซปติคอนส์ทำการล้มเหลวทำให้ออพติมัสฟื้นคืนชีพกลับมาได้ 

ในภาพยนตร์ ทรานส์ฟอร์เมอร์ส 3 ซาวด์เวฟเปลี่ยนรูปแบบการแปลงร่างมาเป็นโหมดรถยนต์เพื่อมาช่วยเมกะทรอนตามล่าออโต้บ็อตส์และแซม วิทวิคกี้ รวมถึงมีส่วนร่วมในการจับตัว บัมเบิ้ลบี แร็ตเชต และออโต้บ็อตส์ตัวอื่น ๆ มาเป็นเชลย ณ ใจกลางเมืองชิคาโก้ และยังสังหาร วีลแจ็ค หรือ คิว หุ่นยนต์ฝ่ายออโต้บ็อตส์ตัวหนึ่งสิ้นใจไปด้วย แต่ไม่นานนักซาวด์เวฟก็ถูกบัมเบิ้ลบีฆ่าตาย ในภาค 6 ซาวด์เวฟกลับมาเป็นผู้บังคับบัญชาการทหารภาคพื้นดินเพื่อทำศึกกับพวกออโต้บ็อตส์ที่ไซเบอร์ทรอน ซาวด์เวฟสูง 16 ฟุต อาวุธของมันคือ ปืนใหญ่โซนิก, ปืนคลื่นเทอร์โบ และ ปืนใหญ่ลูกซองขนาดเล็ก

 บทบาท 
ซาวด์เวฟ มีบทบาทสำคัญในกลุ่มเดสทรอน หรือ ดีเซปติคอนส์ โดยเฉพาะทักษะการต่อสู้ในรูปแบบการยิงลอบสังหารและการดักฟังจากคลื่นสื่อสาร
# แผนภาพ
แผนภาพ หรือ ไดอะแกรม  เป็นการแสดงข้อมูลเชิงสัญลักษณ์ในลักษณะของกราฟิกส์สองมิติ
# บีพี
บีพี (BP) เป็นบริษัททางด้านพลังงานขนาดใหญ่ของโลก โดยเป็นบริษัทด้านพลังงานที่ใหญ่เป็นอันดับสามของโลก เป็นบริษัทที่มีพนักงานมากที่สุดอันดับสี่ของโลก และเป็นบริษัทที่ใหญ่ที่สุดในอังกฤษ โดยมีสำนักงานใหญ่ตั้งอยู่ที่ เวสต์มินสเตอร์ ลอนดอน สหราชอาณาจักร ส่วนบีพีสาขาอเมริกามีสำนักงานใหญ่อยู่ที่เมืองฮิวสตันในรัฐเท็กซัส ในปี พ.ศ. 2543 บีพีได้ซื้อกิจการของคาสตรอล ผู้ผลิตและจัดจำหน่ายน้ำมันหล่อลื่นรถยนต์และรถจักรยานยนต์คาสตรอล ส่งผลให้คาสตรอลขึ้นกับบีพีนับตั้งแต่นั้นเป็นต้นมา

บีพีได้เริ่มเข้ามาลงทุนในประเทศไทยเพื่อบริหารสถานีบริการน้ำมันบีพี และผู้ผลิตและจัดจำหน่ายน้ำมันเชื้อเพลิงและน้ำมันหล่อลื่นสำหรับรถยนต์และรถจักรยานยนต์บีพีเมื่อปี พ.ศ. 2535 ในชื่อบริษัท บีพี ออยล์ (ประเทศไทย) จำกัด จนกระทั่งในปี พ.ศ. 2540 ท่ามกลางวิกฤตการณ์การเงินในเอเชีย พ.ศ. 2540 บีพีได้ขายกิจการด้านสถานีบริการน้ำมันบีพีในประเทศไทยให้กับเชฟรอน หรือบริษัท น้ำมันคาลเท็กซ์ (ไทย) จำกัด และขายลิขสิทธิ์ยี่ห้อน้ำมันเครื่องให้กับ พีทีและเจ็ท (ในขณะนั้น) โดยได้ขายสถานีบริการน้ำมันไป 48 แห่ง แต่ในด้านการจำหน่ายน้ำมันหล่อลื่น บีพียังคงดำเนินการต่อไป จนกระทั่งในปี พ.ศ. 2552 ได้ควบรวมกิจการเข้ากับบริษัท แอสแพค ออยล์ (ประเทศไทย) จำกัด ผู้จำหน่ายน้ำมันหล่อลื่นรถยนต์และรถจักรยานยนต์คาสตรอล จัดตั้งบริษัท บีพี-คาสตรอล (ประเทศไทย) จำกัด เพื่อดำเนินกิจการการผลิตและจัดจำหน่ายน้ำมันหล่อลื่นรถยนต์และจักรยานยนต์บีพีและคาสตรอล จนถึงปัจจุบัน โดยมีโรงงานผลิตน้ำมันหล่อลื่นบีพีและคาสตรอลอยู่ที่จังหวัดสมุทรสาคร
 อ้างอิง